CELEX: 32019R0595
Language: sl
Date: 2019-04-11 00:00:00
Title: Izvedbena uredba Komisije (EU) 2019/595 z dne 11. aprila 2019 o spremembi Uredbe (ES) št. 1635/2006 o določitvi podrobnih pravil za uporabo Uredbe Sveta (EGS) št. 737/90 zaradi izstopa Združenega kraljestva Velika Britanija in Severna Irska iz Unije (Besedilo velja za EGP.)

12.4.2019   
               
               
                  SL
               
               
                  Uradni list Evropske unije
               
               
                  L 103/22
               
            
         IZVEDBENA UREDBA KOMISIJE (EU) 2019/595
         z dne 11. aprila 2019
         o spremembi Uredbe (ES) št. 1635/2006 o določitvi podrobnih pravil za uporabo Uredbe Sveta (EGS) št. 737/90 zaradi izstopa Združenega kraljestva Velika Britanija in Severna Irska iz Unije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 733/2008 z dne 15. julija 2008 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil (1), in zlasti člena 4 Uredbe,
         ob upoštevanju naslednjega:
         
                     (1)
                  
                  
                     Združeno kraljestvo Velika Britanija in Severna Irska (v nadaljnjem besedilu: Združeno kraljestvo) je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, razen če Evropski svet po dogovoru z Združenim kraljestvom soglasno ne sklene, da se to obdobje podaljša. Združeno kraljestvo bo tedaj postalo tretja država.
                  
               
                     (2)
                  
                  
                     Uredba Komisije (ES) št. 1635/2006 (2) od držav članic zahteva, da zagotovijo, da pristojni organi tretjih držav, ki jih je prizadela nesreča v Černobilu, izdajajo izvozna potrdila, ki potrjujejo, da proizvodi, ki jih spremljajo, ne presegajo najvišjih dovoljenih ravni iz Uredbe (ES) št. 733/2008. Konkretne tretje države so navedene v Prilogi II k Uredbi (ES) št. 1635/2006.
                  
               
                     (3)
                  
                  
                     Z Izvedbeno uredbo (EU) 2019/370 (3) je bila spremenjena Uredba (ES) št. 1635/2006, da se Združeno kraljestvo uvrsti v Prilogo II k navedeni uredbi. Izvedbena uredba (EU) 2019/370 se uporablja od datuma, ki sledi datumu, ko se za Združeno kraljestvo in v njem prenehata uporabljati Pogodbi v skladu s členom 50(3) Pogodbe o Evropski uniji, razen če do tega datuma začne veljati sporazum o izstopu ali se podaljša dvoletno obdobje iz člena 50(3) Pogodbe o Evropski uniji.
                  
               
                     (4)
                  
                  
                     Na prošnjo Združenega kraljestva je Evropski svet 22. marca 2019 sklenil podaljšati obdobje iz člena 50(3) Pogodbe o Evropski uniji. Zato pogoji za uporabo Izvedbene uredbe Komisije (EU) 2019/370, kot je opredeljena v členu 2 navedene uredbe, ne morejo več biti izpolnjeni.
                  
               
                     (5)
                  
                  
                     Zato bi bilo treba ustrezno spremeniti Prilogo II k Uredbi (ES) št. 1635/2006 in določiti pogoje za uporabo navedene spremembe.
                  
               
                     (6)
                  
                  
                     Ta uredba bi morala začeti veljati takoj.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            V Prilogi II k Uredbi (ES) št. 1635/2006 se doda naslednji vnos:
            
               „Združeno kraljestvo Velika Britanija in Severna Irska“.
            
         
         
            Člen 2
            Ta uredba začne veljati na dan objave v Uradnem listu Evropske unije.
            Uporabljati se začne dan po tem, ko se pravo Unije preneha uporabljati za Združeno kraljestvo in v njem.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. aprila 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 201, 30.7.2008, str. 1.
         
            (2)  Uredba Komisije (ES) št. 1635/2006 z dne 6. novembra 2006 o določitvi podrobnih pravil za uporabo Uredbe Sveta (EGS) št. 737/90 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil (UL L 306, 7.11.2006, str. 3).
         
            (3)  Izvedbena uredba Komisije (EU) 2019/370 z dne 7. marca 2019 o spremembi Uredbe Komisije (ES) št. 1635/2006 o določitvi podrobnih pravil za uporabo Uredbe Sveta (EGS) št. 737/90 zaradi izstopa Združenega kraljestva Velika Britanija in Severna Irska iz Unije (UL L 68, 8.3.2019, str. 1).